Cost Of Veneers Del Mar, CA
Local Cosmetic Dental Care - Del Mar, CA Cost Of Veneers
Indian cosmetic dental in Del Mar CA
whiten teeth at home in Fresh Meadows New York
Filipino cosmetic dental center in Del Mar 92014
dental porcelain veneers Kennewick
six month braces Sterling 20165 Cosmetic Dentist 85749 | Dental Veneers Results
Sabino Hills Family Dentistry > Smile Gallery > Veneers on Upper Teeth Siesie Tos, ons reddingsboei in tye van honger | Netwerk24
Deur Nolan Venter 17 Oktober 2019 00:00
Die tuinhekkie se geroeste skarniere gee ’n hartseer kreun toe ek hom oopstoot. In ’n hoekie langs die kombuisdeur staan ’n haasbek-grasbesem, en ek merk op dat die stoep soos altyd netjies skoongevee is.
Haar oë straal van blydskap toe sy my liefdevol by die kombuisdeur omhels. Siesie Tos! Haar regte naam is eintlik Rosy, maar van kindsbeen al roep ons haar op haar bynaam. Vir my het dit nog altyd mooier geklink as om haar antie Rosy te noem.
Wanneer sy my soengroet, kleef die bekende geur van Vicks aan my lippe en vul die geur van wynruit my neusgate. Om haar kop is ’n flennielap gebind. “Dis vir die knaende hoofpyne,” verduidelik sy later.
Sy laat my sommer net daar in haar gesellige kombuisie sit en skakel die ketel aan vir tee. Siesie Tos is een van my laaste oorlewende tantes. Die yl grys hare onder haar kopdoek en die vele kreukels in haar gesig verklap haar hoë ouderdom. Volgende jaar sal sy 80 somers agter die rug hê. Sy woon nou al jare hier, sedert ons deur die ou bedeling uit ons geboorteplek ontwortel is.
Die yl grys hare onder haar kopdoek en die vele kreukels in haar gesig verklap haar hoë ouderdom.
Dis was toe dat sy noodgedwonge die groen golwende heuwels van die eertydse Transkei vir een van die vele ongepleisterde rooibaksteenhuise hier in een van Komani se lokasies moes verruil. Heel gepas is die woonbuurt se naam Rooihel.
Haar munisipale huisie het sy intussen met haar karige pensioengeldjies laat pleister en dit staan nou in skrille kontras met die meeste ander huise in die woonbuurt.
Toe siesie Tos later vir ’n wyle aandag aan haar kospotte skenk, slaan my gedagtes bolmakiesie na my kinderdae. Sy was in daardie tyd ’n ware reddingsboei vir ons. Sy het destyds in die kombuisgedeelte van ’n kafee vis gebak, maar sy het my ma altyd bygestaan wanneer die hongersnoodwolf by ons deur gestaan het.
Ek het vele dae wanneer my maag uit hongerte gegrom het, by haar werkplek gaan ronddrentel.
Ek het vele dae wanneer my maag uit hongerte gegrom het, by haar werkplek gaan ronddrentel. Dan sou sy my ’n halwe brood en ’n heilsame pakkie viskaiings in die hand stop. Koningskos vir ’n honger kindermagie!
Male sonder tal het sy vir my ma broodnodige kruideniersware “op die boek” by haar werkgewer gevat. Ek wonder dikwels wat met my sou gebeur het as sy nie tot ons redding gekom het nie. As sy nie soos die weduwee van Sarfat altyd haar laaste koppie meel en lekseltjie olie in haar kruik met ons gedeel het nie.
By siesie Tos het ek as kind een van die belangrikste lewenswaardes geleer: mededeelsaamheid. Iets wat by só baie mense ontbreek. En juis daarom besoek ek haar gereeld en kan my hand nooit vir haar toe wees nie.
Lank nadat die wuiwende handjie in my truspieël verdwyn het, spook sy nog in my gedagtes. Ja-nee, in hierdie lewe het ek lankal geleer dat nie almal wat soos Lot se vrou op die lewe terugkyk, in ’n soutpilaar verander nie.
Meer oor: Nolan Venter | Siesie Tos | Honger | Herinneringe | Liefde | Reddingsboei | Kos
Watter vrugte gaan dié bome eendag dra?
Boeliebief is net nie meer boeliebief